এবার আসুন সুপার কম্পিউটার এর কথা বলি। সুপার কম্পিউটার তৈরী হয় কিভাবে তা কি জানেন? অনেকগুলি সিপিইউ একসাথে দ্রুতগতির নেটওয়ার্ক এর মাধ্যমে যুক্ত হয়ে তৈরী হয় সুপার কম্পিউটার। ঘরে বসে তৈরি করতে হলে ভিস্তা/সেভেন দিয়ে কিন্তু কিচ্ছু হবে না। মাইক্রোসফট এর কাছ থেকে আলাদা ও.এস. কিনুন অথবা লিনাক্স নিয়ে বসে যান পরীক্ষা নিরীক্ষা চালাতে। চুপি চুপি একটি তথ্য- বিশ্বের প্রথম ৫০০ সুপার কম্পিউটার এর প্রায় ৯০% চলে লিনাক্সে। উইন্ডোজ এখানে লিনাক্সের ধারে কাছে ও নেই দেখে মন খারাপ হল নাকি? ভাই আপনার উইন্ডোজ ভাল হলে সুপার কম্পিউটার এর পরিসংখ্যান তো উল্টো হওয়ার কথা। আরও শুনে রাখুন- সুপার কম্পিউটার গুলিই আপনাকে আবহাওয়ার পরিসংখ্যান দেয়, মহাকাশে কৃত্রিম উপগ্রহ পাঠায়, চাদে রকেট পাঠায়, বোয়িং বিমান তৈরী করে স্বয়ংক্রিয়ভাবে- আরও কত কি যা বলে শেষ করা যাবে না স্বল্প পরিসরে।